Radio Nostalgia

Radio Nostalgia on 11. helmikuuta 2011 toimintansa aloittanut kaupallinen radiokanava. Vuoden 2012 alusta käynnistyi uusi toimilupakausi, jonka myötä kanava laajeni kuulumaan pääkaupunkiseudun lisäksi myös Turkuun, Tampereelle, Espooseen ja Ouluun. Kesällä 2012 Radio Nostalgia laajeni myös Porvooseen, Jyväskylään ja Lahteen. Kanava on Radio NRJ Finland Oy:n omistama.
Radio Nostalgia sai vuonna 2014 toimiluvan Vaasaan. Radio Nostalgialle myönnettiin toimilupalaajennus 5.11.2015 alkaen Loimaalle, Parkanoon, Pihtiputaalle, Rovaniemelle ja Savonlinnaan.

Vuodenvaihteessa 2020–2021 MTV alkoi tuottaa uutisia Radio Nostalgialle, jotka päättyivät 4. huhtikuuta 2024 klo 22 uutisiin. Tekoälyn lukemat uutiset alkoivat 5. huhtikuuta 2024. Uutiset tuottaa STT.

Radio Nostalgialla on toukokuussa 2016 julkaistun Kansallisen Radiotutkimuksen mukaan 426 000 viikkokuuntelijaa. Kuuntelijoista 52 % on naisia ja 48 % on miehiä. Kanavan kuuntelijat ovat pääosin yli 45-vuotiaita.

Radiokanavan kuuluvuusalueella asuu 3,4 miljoonaa suomalaista. Kanava on suunnattu keski-ikäisille suomalaisille. Se soittaa nimensä mukaisesti vanhempaa musiikkia. Kanavalla soivat lähinnä ulkomaiset hitit 60- ja 70-luvuilta.

Radio Nostalgia on osa vuonna 1981 perustettua Ranskan NRJ:n hallinnoimaa Euroopan suurinta radioketjua. Suomen lisäksi Radio Nostalgia kuuluu 11 muussa maassa, kuten Ranskassa, Belgiassa, Portugalissa, Libanonissa ja Ruotsissa.

Radio Nostalgian slogan on ”Elämäsi Musiikkia”.

Radio Nostalgian toimitus ja lähetysstudio sijaitsee NRJ Finland Oy:n toimitiloissa Helsingin Kaapelitehtaalla.

Ohjelmat, juontajat ja ohjelmaosiot
Nostalgian Aamu: Susanna Heikki – Ma–Pe 7–11

Klo 08:30 Sanakisa, josta kuulijat arvuuttelevat vihjeiden perusteella sanan, jota haetaan.

Klo 09:30 TOP 100, jossa läpikäydään sijoitus kerrallaan kuulijoiden äänestämää Nostalgian TOP 100 listaa 24.3.2026 asti.

Klo 10:30 Kympin Biisi osiossa soitetaan somessa kuulijoiden äänestyksen tuloksen voittanut kappale kahdesta vaihtoehdosta.

Nostalgian Iltapäivä: Arttu Harkki ja Anna Hanski – Ma–To 13–17

Klo 14:30 Totta vai tarua, jossa esitetään kolme väittämää, joista kuulijan tulee tunnistaa, mitkä ovat totta ja mitkä tarua.

Klo 15:30 Laatikon salaisuus osiossa kuulijat arvuuttelevat, mikä esine laatikon sisälle on kätketty. 

Klo 16:30 Hyvät uutiset osioon Arttu ja Anna ovat koonneet hyviä uutisia kotimaasta ja ulkomailta.

Teematunti: Ma-To klo 17-18. Teematunnin aikana soivat esimerkiksi naiset, rock ja 60-luku.

Toiveillat: Ma-To klo 18-20. Arki-illoissa kuuntelijoiden toivekappaleet kuuluvat tässä ohjelmassa, joita voi ehdottaa nettisivujen kautta löytyvältä lomakkeelta.

Vasten Auringon Iltaa: Susanna Heikki - Perjantaisin 18–20 ja uusinta lauantaisin klo 14–16. Ohjelmassa soivat suomalaiset kappaleet, finnhitsit sekä käännöskappaleet. Viikoittain vaihtuvaan teemaan liittyvät kappaleita kerätään ohjelmaan soitettavaksi mm. somen kautta.

Klo 18:30 Kuuntelijan puhelintoive, jossa kuuntelija esittää viikoittain vaihtuvaan teemaan oman toiveensa soitettavaksi.

Klo 19:30 Tiskin Alta, jossa juontaja soittaa esimerkiksi kappaleen 90-luvulta.

Nostalgian Viikonloppu: Markus Parkkinen – Pe 13–18, La 9–14 ja Su 10–13

Klo 15:30 10 Kysymystä -kilpailussa juontaja esittää eri aihealueista 10 perättäistä kysymystä, ja kuulijan tehtävänä on kertoa oikeat vastaukset. 

Klo 10:30 Viikonlopun paras -osiossa lauantaisin on haastattelussa juontajan valitsema kohde, joita kuulijat voivat ehdottaa lähetykseen kerrottavaksi.

Klo 11:30 Nostalgian Nopein -kilpailu lauantaisin, jossa kuuntelijalle soitetaan lyhyt muutaman sekunnin biisiklippi, josta tulee tunnistaa esittäjä(t) ja heidän kappaleensa.

Klo 12:30 Nostalgian Fanikirja -osiossa lauantaisin muistellaan kuulijoiden fanituksia.

Olipa kerran... Markku Veijalainen – Su klo 09–11 ja uusinta la klo 16-18

Ohjelmassa Markku Veijalainen kertoo 1960, -70 ja 80-Lukujen musiikin vuosikymmenien tarinoita sunnuntai-aamuissa ja uusinnoissa lauantai-iltapäivissä. 

Nostalgian Backstage: Nostalgian juontajat – Su klo 13–14

Ohjelmassa juontajat kertovat kappaleiden takaa tarinoita kappaleiden synnystä ja sen esittäjien uralta.

 Radio Nostalgian taajuudet 

PaikkakuntaTaajuusRadiolähetinHaapavesi99,5 MHz Korkatinvuoren radioasemaHelsinki105,5 MHz Metsälän radioasemaHyvinkää105,6 MHz Ridasjärven radioasemaJanakkala ("Hämeenlinna")88,5 MHz Joensuu96,4 MHz Repokallion radioasemaJyväskylä90,9 MHz Keljon radioasemaKotka96,4 MHz Repokallion radioasemaKouvola101,3 MHz Palomäen radioasemaKuopio89,7 MHz Puijon radioasemaLahti87,6 MHz Kolavankankaan radioasemaLappeenranta89,7 MHz Tirilän radioasemaLohja100,5 MHz Joenlahden radioasemaOulu94,3 MHz Hiukkavaaran radioasemaPori89,9 MHz Luotsimäen radioasemaPorvoo88,4 MHz Myllykylän radioasemaSalo97,3 MHz Tupurin radioasemaTurku100,5 MHz Metsämäen radioasemaVaasa98,4 MHz Klemettilän radioasema

 Radio Nostalgia kaapeliverkossa

PaikkakuntaDNA WelhoElisaTeliaAinaComHelsinki101,0 MHz100,6 MHz105,5 MHz Hämeenlinna   106,7 MHzLappeenranta  98,1 MHz Turku  97,0 MHz

 Radio Nostalgia netissä 
Radio Nostalgiaa voi kuunnella myös netissä kanavan nettisivulla tai Radioplayer applikaation kautta sekä RadioPlayssä, joka on Bauer Median suoratoistopalvelu audiosisällöille.

Nostalgialla on myös Facebook, Twitter, Instagram ja YouTube sivut.

 Lähteet 

Aiheesta muualla

 Radio Nostalgian Internet-sivut

Luokka:Suomalaiset radioasemat
Luokka:NRJ
Luokka:Vuonna 2011 perustetut radioasemat